ສະຫາຍ ສຈ ປອ ກິແກ້ວ ໄຂຄໍາພິທູນ ຄະນະເລຂາທິການສູນກາງພັກ ເລຂາຄະນະພັກ ຫົວໜ້າຄະນະໂຄສະນາອົບຮົມສູນກາງພັກ ຕ້ອນຮັບການເຂົ້າຢ້ຽມຂໍ່ານັບ ຂອງສະຫາຍ ບູຍ ເຈືອງ ຢາງ ຮອງຫົວໜ້າຄະນະໂຄສະນາສຶກສາສູນກາງພັກກອມມູນິດຫວຽດນາມ
ໃນຕອນຄໍ່າຂອງວັນທີ 8 ພຶດສະພາ 2019 ທີ່ໂຮງແຮມແລນມາກ ສະຫາຍ ສຈ ປອ ກິແກ້ວ ໄຂຄໍາພິທູນ ໄດ້ຕ້ອນຮັບການເຂົ້າຢ້ຽມຂ່ຳນັບຂອງ ສະຫາຍ ບຸຍ ເຈືອງ ຢາງ ຮອງຫົວໜ້າຄະນະໂຄສະນາສຶກສາສູນກາງພັກ
ກອມມູນິດຫວຽດນາມ ພ້ອມດ້ວຍຄະນະ, ເນື່ອງໃນໂອກາດທີ່ມາຢ້ຽມຢາມ ແລະ ເຮັດວຽກ ຢູ່ ສປປ ລາວ.
ໃນໂອກາດດັ່ງກ່າວ ສະຫາຍ ສຈ ປອ ກິແກ້ວ ໄຂຄໍາພິທູນ ໄດ້ສະແດງຄວາມຍິນດີຕ້ອນຮັບຢ່າງອົບອຸ່ນຕໍ່ການເດີນທາງມາຢ້ຽມຢາມແລະ ເຮັດວຽກ ຢູ່ ສປປ ລາວ ຂອງ ສະຫາຍ ບູຍ ເຈືອງ ຢາງ ຮອງຫົວໜ້າຄະນະໂຄສະນາສຶກສາສູນກາງພັກກອມມູນິດ ຫວຽດນາມ ພ້ອມດ້ວຍຄະນະ. ການພົບປະສອງຝ່າຍໃນຄັ້ງນີ້ ໄດ້ສະແດງໃຫ້ເຫັນເຖິງການຮັດແໜ້ນຄວາມສາມັກຄີທີ່ເປັນມູນເຊື້ອລະຫວ່າງສອງພັກ ສອງລັດ ແລະ ປະຊາຊົນສອງຊາດລາວ-ຫວຽດນາມ ເວົ້າລວມ ເວົ້າສະເພາະ ກໍແມ່ນການພົວພັນຮ່ວມມືລະຫວ່າງ ຄະນະໂຄສະນາສຶກສາສູນກາງພັກ ສສ ຫວຽດນາມ ແລະ ຄະນະໂຄສະນາອົບຮົມສູນກາງພັກ ສ ປ ປ ລາວ ໃນໄລຍະຜ່ານມາ ກໍຄືໃນຕໍ່ໜ້າ.
ສະຫາຍ ບູຍ ເຈືອງ ຢາງ ຮອງຫົວໜ້າຄະນະໂຄສະນາສຶກສາສູນກາງພັກກອມມູນິດຫວຽດນາມ ຍັງໄດ້ສະແດງຄວາມຂອບໃຈຕໍ່ຄະນະຜູ້ແທນລາວ ທີ່ໄດ້ຕອນຮັບຢ່າງອົບອຸ່ນໃນການເດີນທາງມາເຮັດວຽກ ແລະ ຢ້ຽມຢາມລາວໃນຄັ້ງນີ້, ພ້ອມທັງໄດ້ລາຍງານສະພາບການທີ່ພົ້ນເດັ່ນ ແລະ ຜົນງານການເຄື່ອນໄຫວໃນການຈັດຕັ້ງປະຕິບັດໜ້າທີ່ວຽກງານ ຂອງຄະນະໂຄສະນາສຶກສາສູນກາງພັກກອມມູນິດຫວຽດນາມ ແລະ ສະພາບພາຍໃນການຢ້ຽມຢາມເຮັດວຽກຢູ່ລາວໃຫ້ ສະຫາຍ ສຈ ປອ ກິແກ້ວ ໄຂຄໍາພິທູນ ຊາບໂດຍສັງເຂບ ພ້ອມທັງມີແຜນທີ່ຈະຢ້ຽມຢາມແຂວງພາກເໜືອຂອງລາວກໍຄື ແຂວງ ຊຽງຂວາງ ແລະ ແຂວງ ຫົວພັນ ເຊິ່ງເປັນເຂດທີ່ໝັ້ນຂອງພັກປະຊາຊົນປະຕິວັດລາວ, ເພື່ອຫວນຄືນເຂົ້າໃຈເລິກເຊິ່ງປະຫວັດສາດລາວເພີ່ມຕຶ່ມ, ເສີມຂະຫຍາຍຫັດແໜ້ນສາຍພົວພັນ ຂອງສອງພັກ ສອງລັດ ລາວ-ຫວຽດນາມ.
ສະຫາຍ ສຈ ປອ ກິແກ້ວ ໄຂຄໍາພິທູນ ຄະນະເລຂາທິການສູນກາງພັກ, ເລຂາຄະນະພັກ ຫົວໜ້າຄະນະໂຄສະນາອົບຮົມສູນຫາງພັກ ຍັງໄດ້ສະແດງຄວາມເຫັນດີນໍາ ສະຫາຍ ບູຍ ເຈືອງ ຢາງ ຮອງຫົວໜ້າຄະນະໂຄສະນາສຶກສາສູນກາງພັກກອມມູນິດຫວຽດນາມ ໃນການລາຍງານການເຄື່ອນໄຫວ ແລະ ພົວພັນຮ່ວມມືຂອງສອງຝ່າຍ ລະຫວ່າງ ຄະນະໂຄສະນາສຶກສາສູນກາງພັກກອມມູນິດຫວຽດນາມ ແລະ ຄະນະໂຄສະນາອົບຮົມສູນກາງພັກ ໃນໄລຍະຜ່ານມາ ເວົ້າລວມ ເວົ້າສະເພາະ ແມ່ນເພື່ອເປັນການຮັດແໜ້ນການພົວພັນຮ່ວມມື ແລະ ສືບຕໍ່ເສີມຂະຫຍາຍມູນເຊື້ອຄວາມສາມັກຄີ, ແລກປ່ຽນບົດ ຮຽນເຊິ່ງກັນ ແລະ ກັນ ຂອງສອງພັກ ສອງລັດ ປະຊາຊົນສອງຊາດ ໃຫ້ມີຄວາມແໜ້ນແຟ້ນຍິ່ງໆຂຶ້ນ, ພ້ອມທັງອວຍພອນໃຫ້ ສະຫາຍ ບູຍເຈືອງຢາງ ຮອງຫົວໜ້າ ຄະນະໂຄສະນາສຶກສາສູນກາງພັກກອມມູນິດ ຫວຽດນາມ ພ້ອມດ້ວຍຄະນະ ຈົ່ງປະສົບຜົນສໍາເລັດຢ່າງຈົບງາມໃນການເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ.
ແລກປ່ຽນຄຳຄິດເຫັນ
ແຈ້ງໄຟໄໝ້ : 1190
ຕຳຫຼວດ : 1191
ລົດໂຮງໝໍ : 1195
ໄຟຟ້າ : 1199
ນ້ຳປະປາ : 1169
ໜ່ວຍກູ້ໄພ : 1624
ມີ 122 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌